El Centre Històric celebra les seues festes aquest cap de setmana
22 octubre 2024

## El Centre Històric celebra les seues festes aquest cap de setmana22 octubre 2024Última actualització: 22 octubre 2024

![](../gestion/img/0d7052a4702cf903e0145a4e5c6a3b9e86f8656cd0c8afca4aa189bfccc5e8ce.jpg)  
  

La **presidenta de la Junta de Districte del Centre Històric, Lydia Morant**, ha informat hui que aquest cap de setmana se celebraran les **festes del barri**.  
  
El programa començarà a les 19 hores del dissabte, 26 d'octubre, amb una cercavila que anirà des de la plaça Escola Pia fins a la plaça del Beato. Mitja hora més tard, el grup de ball 'La delicà de Gandia' durà a terme una dansà, de nou a la plaça Escola Pia.  
  
Finalment, a les 22 hores, i al mateix lloc, tindrà lloc el 'sarau de tardor', una reunió nocturna on actuarà la rondalla 'La comarcal'.  
  
Diumenge començarà a les 9 hores amb una romeria organitzada per la Germandat de Sant Pere Apòstol. Aquesta eixirà des de la plaça Escola Pia i arribarà fins a l'ermita de Santa Anna. Una vegada s'acabe, hi haurà un dinar popular per als participants.  
  
La festa acabarà amb la paella gegant organitzada per la Falla Escoles Pies. Els tiquets, que costen **3,50 euros**, es vendran al **número 6 de la plaça Jaume I a partir de hui i fins divendres, sempre en horari de 17 a 20 hores**.  
  
A més, també es poden comprar telefonant al **616646040**. El preu **inclou un plat de paella, la beguda i els postres**.  
  
Morant ha volgut agrair la col·laboració dels integrants de la Junta de Districte de la Barriada, així com de la Falla Escoles Pies, la Germandat de Sant Pere Apòstol i del grup de ball 'La delicà de Gandia' per la seua implicació a les activitats programades, i ha convidat la ciutadania en general a acostar-se a gaudir de les festes del Centre Històric.